Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania
Identifikácia a riadenie rizík

								Ing. Ivan Stankovský, CSc.
									Riaditeľ
								Štátny inštitút odborného vzdelávania  								Bellova 54/A, 837 63 Bratislava

Názov vzdelávacieho programu:
Identifikácia a riadenie rizík
Zdôvodnenie vzdelávacieho programu:
Základným podnetom k tvorbe vzdelávacieho programu je požiadavka samotných učiteľov pre kontinuálne vzdelávanie, pre ktorých zatiaľ nebol pripravený vzdelávací program so zameraním sa na identifikáciu a riadenie rizík.
Pri dnešnom stupni mechanizácie, automatizácie a elektronizácie výroby sa otázka bezpečnosti, ochrany zdravia a hodnôt pri práci stáva dôležitou ekonomickou kategóriou. Osvojené návyky, zručnosti a schopnosti budú sprevádzať absolventov škôl po celý nie iba profesionálny život a preto príprava pedagógov vyžaduje neustále získavanie najnovších poznatkov z tejto oblasti.
Ďalej je to príležitosť pripraviť pedagógov na spoluprácu s praxou v rámci duálneho vzdelávania a umožniť vzdelávanie a školenia žiakov, ak by nebolo možné zabezpečiť ich z radov zamestnancov žiadateľa. V praxi je množstvo pedagogických a odborných zamestnancov, ktorí získali odborné, špecifické vzdelanie, danou problematikou sa zaoberajú, mohli by uvedenú problematiku lektorovať, ale chýbajú im lektorské skúsenosti. Opodstatnenosť nášho vzdelávacie programu je aj v dokumentoch:
-	Odporúčanie Európskeho parlamentu a rady o kľúčových kompetenciách pre celoživotné vzdelávanie ( 2006 ),

-	Národný strategický referenčný rámec ( 2007 až 2013 )

V odporúčaniach uvádzajú: „aby počiatočné vzdelávanie a odborná príprava ponúkali mladým ľuďom prostriedok na rozvoj kľúčových kompetencií v takej miere, ktorá ich vybaví pre život v dospelosti, a ktorá bude predstavovať základ pre ďalšie vzdelávanie a profesionálny rast“ (odsek 1).
 Preto je predložený program zameraný na rozvoj odborných zručností, ktorých vhodné využívanie považujeme za celoživotné kompetencie a sú obsahom rozvoja edukačného procesu profesijného štandardu vo všetkých kariérových stupňoch.
Vychádzajúc z profesijných štandardov pedagogických zamestnancov ciele
i obsah vzdelávacieho programu sú navrhnuté tak, že naučia účastníkov identifikovať a riadiť riziká vznikajúce v pedagogickom procese a praxi. Vo svojom obsahu sa vzdelávací program zameriava na poznanie metód a foriem podporujúcich rozvoj odborných kompetencií pre riešenie a elimináciu vzniku rizík.

Druh kontinuálneho vzdelávania:
aktualizačné vzdelávanie
Forma kontinuálneho vzdelávania:
Prezenčná forma 
Hlavný cieľ:
Vzdelávací program ponúka učiteľom odborných predmetov a majstrom odbornej výchovy pohľad do problematiky identifikácie a riadenia rizík. Cieľom vzdelávacieho programu je priblížiť absolventom možnosti identifikácie rizík na pracoviskách, stanovenie pravdepodobnosti vzniku a dopadu rizík na výrobný proces. Absolventi získajú prehľad o tvorbe vnútropodnikových predpisov zameraných na BOZP. Po absolvovaní vzdelávacieho programu, budú schopní identifikovať a odstrániť nedostatky pri požiarnej, informačnej a vnútropodnikovej bezpečnosti a následne tieto poznatky budú môcť prezentovať študentom pri vyučovacom procese a zapracovať do opatrení pri realizácii praktického vyučovania a účasti študentov na praxi.
Špecifické ciele:
•	Aktualizovať poznatky z oblasti BOZP
•	rozšíriť znalosti metód posudzovania rizík s nimi spojených činností
•	oboznámiť sa s metódami na identifikáciu rizík 
•	zvládnutie problematiky stanovovania a riešenia príbehových etáp počas rizika 
•	analyzovanie, tvorba a aplikácie vnútropodnikových predpisov s cieľom minimalizácie vzniku rizík
•	získať poznatky a informácie na demonštráciu a ukážku identifikácie a eliminácie rizík 
•	predstavenie nových trendov v oblasti identifikácie rizík
Obsah vzdelávacieho programu:
Téma	Forma	Rozsah	
Úvod do problematiky identifikácie a riadenia rizík	prezenčná	3	
•	Úvod do problematiky. základné pojmy a definície.
•	Nebezpečenstvo, ohrozenie, riziko. 
•	Poškodenie, škoda, dôsledok, nebezpečné látky.			
BOZP	prezenčná	3	
Základné prvky riadenia bezpečnosti a ochrany zdravia pri práci.			
Bezpečnosť	prezenčná	5	
•	Vzťah medzi kvalitou a bezpečnosťou
•	Vnútropodniková a informačná bezpečnosť
•	Požiarna bezpečnosť			
Identifikácia rizika	prezenčná	5	
•	Bezpečnostný audit
•	Praktické ukážky identifikácie rizík, havarijných situácií a eliminácie rizík			
Riadenie rizika	prezenčná	5	
•	Metódy a činnosti posudzovania rizika
•	Riadenia rizika			
Konzultácie pripravovaných prezentácii projektov	Prezenčná
(cvičenie)	4	
Príprava a vypracovanie prezentácie vlastných projektov účastníkov vzdelávacieho programu a konzultácie			

Profil absolventa:
-	Absolvent je oboznámený so základmi riadenia rizík, ochrany pred rizikami 
a druhmi rizík, ktoré môžu pôsobiť tak na zariadenia ako aj na obsluhu
-	Je oboznámený so základnými rizikami, ich prevenciou, analýzou, určovaním veľkosti rizika a prejavmi
-	Vie analyzovať vybrané havárie, na ktorých bude prezentovať riadenie rizík
-	Vie hravou formou aplikovať do výuky vznik, identifikáciu a riešenie rizikovej situácie s poukázaním na jej následky
-	Vie navrhovať identifikovať a eliminovať vzniknuté riziká v praxi, na hodinách praktickej prípravy, odbornej praxe, na exkurziách a školských podujatiach
	
Rozsah vzdelávacieho programu:
25 hodín, všetky prezenčne

Bližšie určená kategória, podkategória pedagogických zamestnancov alebo odborných zamestnancov; kariérový stupeň, kariérová pozícia:
Kategória: Učiteľ, majster odbornej výchovy
Podkategória:	
učiteľ pre nižšie stredné odborné vzdelávanie , stredné odborné vzdelávanie, úplné stredné všeobecné vzdelávanie, úplné stredné odborné vzdelávanie a učiteľ pre vyššie odborné vzdelávanie, učiteľ pre kontinuálne vzdelávanie, majster odbornej výchovy

Kariérový stupeň:
Samostatný pedagogický zamestnanec, pedagogický zamestnanec s prvou
atestáciou, pedagogický zamestnanec s druhou atestáciou.
Kariérová pozícia: nešpecifikovaná
Vyučovací predmet:
Všetky odborné a technické predmety 
Podmienky pre zaradenie uchádzačov:
Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec  v uvedenej kategórii a  podkategórii, ktorý spĺňa kvalifikačný predpoklad vzdelania na vyučovanie výpočtovej techniky alebo informatiky alebo automatizácie alebo elektrotechnických predmetov v súlade s vyhláškou MŠ SR č. 437/2009 Z. z. 
-	Riaditeľ školy alebo školského zariadenia na prihláške podľa odseku 1 potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ.
-	Ak pedagogický zamestnanec a odborný zamestnanec nie je v pracovnom pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi.

Spôsob ukončovania a požiadavky na ukončovanie:
Záverečná prezentácia pred účastníkmi a lektorom vzdelávania, prezentácia návrhu konkrétneho projektu pre žiakov vo vyučovacom procese

Témy prezentácie: 
Identifikácia rizík na vybranom pracovisku a návrhy na ich elimináciu 
Garant a personálne zabezpečenie:
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov  - Doc. Ing. Michal Balog, PhD, Vedúci katedry manažmentu výroby  Fakulty výrobných technológií, TU Košice

Lektori vzdelávacieho programu:
Lektori v centrách odborného vzdelávania so zodpovedajúcim zameraním, lektori v centrách ďalšieho vzdelávania univerzít a vysokých škôl s praxou v príslušnom odbore, vysokoškolskí učitelia s praxou v príslušnom odbore a externí spolupracovníci – zamestnanci firiem s minimálne trojročnou praxou v odbore a lektorskou praxou.

Finančné, materiálne zabezpečenie:
	Cestovné náklady účastníka vzdelávania hradí vysielajúca organizácia, resp. účastník sám.

Materiálne, technické a informačné zabezpečenie:
9x Notebook resp. PC, balík programov Microsoft Office (Word, Excel, PowerPoint), dataprojektor, projekčné plátno,  reproduktory, flipchart, flipchartpapier, fixky, pripojenie na internet.
Učebné zdroje budú spracované garantom a lektormi vzdelávania.

Návrh počtu kreditov:
	5 kreditov za absolvovanie aktualizačného vzdelávania
	2 kredity za absolvovanie záverečnej prezentácie pred lektorom a účastníkmi vzdelávania